Naiwarasen dagiti libre a bin-i para kadagiti mannalon ditoy ilitayo a Sudipen
Kas tulong kadagiti mannalon tapno malabanan ti epekto ti pandemia ken iti naglabas a bagyo, naiwarasen dagiti libre a bin-i para kadagiti mannalon ditoy ilitayo a Sudipen a nakarehistro iti Registry System for Basic Sectors in Agriculture (RSBSA) babaen iti Rice Resiliency Project iti Department of Agriculture.
Dagitoy ket naiwaras babaen iti panangidaulo iti naaaktibo ken naayat nga ina iti ilitayo Hon. Wendy Joy D. Buquing a binayabayan dagiti kameng ti Agriculture Provincial Coordinating Office (APCO), OPAG kenni Municipal Agriculture Officer, Mrs. Zeny Corpuz. Manarimaan pay metten ti pannakaiwaras dagiti libre a foliar fertilizer kas nayun ti nasao a programa.
Kasta met a nabigbig iti presensiada Ex Officio Board Member Maria Rosario Eufrosina “Chary” P. Nisce kenni Board Member Jennifer “Jen” C. Mosuela iti panangirepresentar ken panangidanon ti mensahe iti agay-ayat kadatayo nga ama iti probinsia, Gov. Francisco Emmanuel “Pacoy” R. Ortega III.
ilo_Latn ilo_Latn ilo_Latn ilo_Latn